ಪ್ರಾಯೋಗಿಕ ಹಂತದಲ್ಲೇ ವಿಮಾನ ಯಾನ ಸಿಬ್ಬಂದಿಗೆ ಕೊರೋನಾ ಲಸಿಕೆ ಕೊಡಲಾರಂಭಿಸಿದ ಚೀನಾ ಇವರಿಂದ ಪ್ರಕಟಿಸಲಾಗಿದೆ News Alert ಚೀನಾ : ಕೊರೋನಾ ವೈರಸ್ ಹುಟ್ಟೂರು ಚೀನಾದಲ್ಲಿ ಇದೀಗ ಮಹಾಮಾರಿ ನಿಯಂತ್ರಣಕ್ಕೆ ಬಂದಿದೆ. ಹೀಗಾಗಿ ಆರ್ಥಿಕ ಚಟುವಟಿಕೆಗಳು ಪ್ರಾರಂಭಗೊಂಡಿದೆ. ಶೈಕ್ಷಣಿಕ ಸಂಸ್ಥೆಗಳು ಬಾಗಿಲು ತೆರೆದಿವೆ. ಈ ನಡುವೆ ಕೊರೋನಾ ಬಾರದಂತೆ ತಡೆಗಟ್ಟುವ ನಿಟ್ಟಿನಲ್ಲಿ ವಿಮಾನ ಯಾನ ಸಿಬ್ಬಂದಿಗೆ ಪ್ರಾಯೋಗಿಕ ಹಂತದಲ್ಲಿರುವ ಕೊರೋನಾ ವೈರಸ್ ಲಸಿಕೆ ನೀಡಲಾರಂಭಿಸಿದೆ. ಸಿಬ್ಬಂದಿ ಬಯಸಿದಲ್ಲಿ ಚೀನಾ ವಿಮಾನ ಯಾನ ಸಂಸ್ಥೆ, ವಿಮಾನ ನಿಲ್ದಾಣ ಸಿಬ್ಬಂದಿಗೆ ಪ್ರಾಯೋಗಿಕ ಹಂತದ ಲಸಿಕೆಯನ್ನು ನೀಡಲಾಗುತ್ತಿದೆ. ಪ್ರಸ್ತುತ ಪರಿಸ್ಥಿತಿಯಲ್ಲಿ ಚೀನಾದಲ್ಲಿ ಸ್ಥಳೀಯವಾಗಿ ಯಾವುದೇ ಕೊರೋನಾ ಸೋಂಕಿತರು ಪತ್ತೆಯಾಗುತ್ತಿಲ್ಲ, ಬದಲಾಗಿ ವಿದೇಶಗಳಿಂದ ಬಂದವರಲ್ಲಿ ಸೋಂಕು ಕಾಣಿಸಿಕೊಳ್ಳುತ್ತಿದೆ. ಹೀಗಾಗಿ ವಿಮಾನ ಯಾನ ಸಿಬ್ಬಂದಿಗೆ ಲಸಿಕೆ ನೀಡಲಾಗುತ್ತಿದೆ. ಇನ್ನು ಚೀನಾದಲ್ಲಿ ನಾಲ್ಕು ಲಸಿಕೆಗಳು ಮಾನವರ ಮೇಲಿನ ಪ್ರಯೋಗದ ಅಂತಿಮ ಹಂತದಲ್ಲಿದ್ದು ಅದರಲ್ಲಿ ಒಂದು ಲಸಿಕೆಯನ್ನು ಸೈನಿಕರಿಗಾಗಿ ಮೀಸಲಿಡಲಾಗಿದೆ.